Potrivit Centrului Infotrafic din Inspectoratul General al Poliției Române, din cauza vântului puternic, toate porturile de la malul Mării Negre au fost închise.
Meteorologii au emis cod galben de vânt pe parcursul zilei de luni, în Dobrogea, estul Munteniei, sud-estul Moldovei, vestul și sudul Olteniei și în sudul Transilvaniei.
Aici, vântul va prezenta intensificări cu viteze în general de 55...65 km/h.
Un sfert din țară se află sub avertizare de ninsori și viscol, iar restul zonelor sunt sub informare meteorologică de vreme rea.